बस तो, अब देर कौन बात का कूद जाईये बेटी के लिए दहेज़-जोगाड़ के महान आंदोलन में । टिप आपको बता दिया गया है और आपकी बिटिया का भविष्य बैठ-बैठे सँवार भी दिया गया है । बस कुछ महीने में ई संसद से पारित होकर कानून भी बन जाएगा कि जिस-जिस घर में बेटी पैदा होगी उसको पाँच पौधा लगाना ही होगा और टिम्बर बेचना होगा, बेटी का शादी के लिए । अगर जगह नहीं है तो का हुआ, १८-२५ साल में कैसा भी पौधा होगा, 'दतुवन' तो दे ही देगा। वही बेच कर बेटी का शादी कर दीजिये और जो ऊ भी न हुआ तो बाराती का खाना बनाने के लिए भाड़ झोंकने का काम में तो आईये जाएगा। अब इससे बेटर इन्वेस्टमेंट के होवे है भला, तुस्सी ही दस्सो जी !!! :):) तो जी, इसी रस्ते चले चलिए, कन्या को 'निपटाईये', कन्यादान कीजिये और लगे हाथों अपना इहलोक-परलोक सुधार लीजिये । ये है रोड टू प्रॉस्पेरिटी का मूल मन्त्र। काहे बेफजूल में कन्या की पढ़ाई लिखाई के खटराग में पड़ना।कन्या तो वैसे भी पराया धन है, कन्या के लालन-पालन, पढ़ाई-लिखाई में खर्च करना वैसे भी लगता है जैसे पडोसी के बाग़ में पानी दे रहे हैं । वैसे भी एक दिन उसको इस घर से डोली में चढ़ कर अपने घर जाना ही है, और उस घर से अर्थी पर ही निकलना है । इतनी ही तो औकात होती है कन्याओं की । अब जब कन्या पैदा हो ही गई है तो शादी करें इसकी और छुट्टी पाएँ बाकी जो इसकी किस्मत और क्या कर सकते हैं भला ????